Die del Rememoration

Le Die del Rememoration (), etiam cognoscite como Die del Papavere () a causa del tradition de portar un papavere commemorative, es un die memorial observate in le statos membros del Communitate de Nationes () desde le fin del Prime Guerra Mundial, pro honorar le membros del fortias armate qui moriva in servicio.

Le die es etiam commemorate con memorias de guerra in plure altere paises non appertinente al Communitate. In le majoritate del paises, le Die del Rememoration es observate le 11 de novembre pro rememorar le fin del hostilitates del Prime Guerra Mundial. Le hostilitates terminava “al dece-prime hora del dece-prime die del dece-prime mense” de 1918, conformemente al armistitio signate inter representantes de Germania e del Alliantia inter 5:12 e 5:20 in le matino. (“Al dece-prime hora” se refere al momento que seque le hora 11:00 a.m.) Le guerra se terminava formalmente con le Tractato de Versailles, signate le 28 de junio 1919.

Le tradition del Die del Rememoration se disveloppava ex le Die del Armistitio. Le prime Die del Armistitio esseva observate in le Palatio de Buckingham, comenciante con un banchetto in honor del Presidente del Republica Francese, offerite per le rege Georgio V durante le vespere del 10 de novembre 1919. Le prime celebration official del Die del Armistitio esseva tenite al palatio le matino sequente. Durante le Secunde Guerra Mundial, multe paises cambiava le nomine del die feriate: le statos membros del Communitate de Nationes adoptava le nomine Die del Rememoration, durante que le Statos Unite eligeva le nomine Die del Veteranos ().

Categoria:Eventos